Al-Aqsa TV

Al-Aqsa TV () ialah saluran televisyen rasmi yang digerakkan oleh Hamas yang dinamakan sempena Masjid Al-Aqsa di Baitulmuqaddis. Ia menyiarkan program-program termasuk berita semasa, mempromosikan Hamas, rancangan kanak-kanak (seperti Tomorrow's Pioneers), dan hiburan yang bertepatan agama. Kini ia diterajui oleh anggota parlimen Palestin, Fathi Hamad.

Garis masa 
Stesen ini memulakan penyiaran di Genting Gaza pada 9 Januari 2006  selepas Hamas memperoleh kemenangan besar dalam pilihan raya perundangan Palestin. Pada 22 Januari 2006, pendakwa raya Palestin, Ahmed Maghni memutuskan untuk menutup stesen televisyen yang tidak mempunyai lesen penyiaran, tetapi keputusannya tidak pernah dikuatkuasakan.

Pada 29 Disember 2008, semasa Perang Gaza, jet perang Israel berulang kali mengebom ibu pejabat al-Aqsa TV di Kota Gaza. Bangunan tersebut musnah keseluruhannya, tetapi stesen ini menyambung penyiarannya melalui unit televisyen mudah alih.

Pada 29 Julai 2014, semasa konflik Israel–Gaza 2014, serangan udara Israel mengenai bangunan media yang menempatkan al-Aqsa TV dan saluran radio al-Aqsa di tengah-tengah pusat bandar Gaza di waktu pagi. Stesen televisyen tersebut meneruskan penyiarannya, tetapi siaran radio pula tidak kedengaran.  Stesen radio kemudiannya kembali ke udara.

Pada 12 November 2018, Israel mengebom bangunan stesen selepas melancarkan sekurang-kurangnya lima peluru berpandu yang tidak meletup berdekatan bangunan sebagai amaran untuk mengosongkan bangunan diikuti sebuah letupan di peperangan sempadan.

Pada 2019 selepas Shin Bet mendapati al-Aqsa TV menggunakan mesej kod untuk merekrut operasi Hamas, Kementerian Pertahanan Israel meletakkan al-Aqsa TV sebagai pertubuhan pengganas.

Rujukan

Pautan luar 

 Laman web rasmi 

Hamas
Stesen televisyen bahasa Arab
Media massa di Negara Palestin
Stesen televisyen di Negara Palestin
Masjid Al-Aqsa
Serangan ke atas pejabat media
Media massa di Bandar raya Gaza
Media massa Arab